ป.ป.ส.ชวนเยาวชนสร้างสรรค์คอนเทนต์ติ๊กต่อกเตือนภัยยาเสพติด ชิงทุนการศึกษา 500,000 บาท
นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (ป.ป.ส.) เปิดเผยว่า ป.ป.ส.จัดการประกวดสื่อสร้างสรรค์รู้เท่าทันยาเสพติดภายใต้แนวคิดรู้คิด รู้เท่าทันยาเสพติด เปิดพื้นที่ให้เยาวชนได้แสดงออกถึงความคิดสร้างสรรค์ที่เป็นประโยชน์ต่อสังคม มีความเข้มแข็งตระหนักรู้ถึงโทษของยาเสพติดและเป็นส่วนหนึ่งของสังคมในการต่อต้านยาเสพติด โดยใช้แพลตฟอร์ม TikTok ที่มีเยาวชนเข้าถึงจำนวนมาก ทั้งยังสามารถเผยแพร่เนื้อหาเข้าสู่การรับรู้ได้ในวงกว้าง เนื่องจากสถิติที่ผ่านมาพบว่าเยาวชนเป็นกลุ่มที่มีแนวโน้มเข้ามาร่วมเสพยาเสพติดมากกว่ากลุ่มอื่นๆด้วยความอยากรู้อยากลอง โดยพิจารณาจากการตรวจสารเสพติดในเยาวชนชาย อายุ 19-20 ปี ที่เข้ารับการเกณฑ์ทหารพบว่ามีผู้ใช้ยาเสพติดประมาณ 30,000 กว่าคน ซึ่งการแก้ไขปัญหาโดยการปราบปรามนั้นเป็นการแก้ที่ปลายเหตุ การแก้ไขปัญหายาเสพติดโดยที่จริงนั้นจึงต้องเริ่มจากเยาวชน สำหรับกติกาการประกวด กำหนดให้ผู้ที่มีมีอายุระหว่าง 13 ถึง 24 ปี ต้องสร้างคอนเทนท์การแต่งคำขวัญพร้อมจัดทำคลิปสั้นที่มีเนื้อหารณรงค์รู้คิดรู้เท่าทันยาเสพติดและอัพโหลดวิดีโอผ่านช่องทางออนไลน์บนแพลตฟอร์ม TikTok ความยาวไม่เกิน 1 นาที พร้อมติดแฮชแท็ก #young kids be Smart challenge #รู้คิดรู้เท่าทันยาเสพติด #ป.ป.ส. #กระทรวงยุติธรรม และสามารถเริ่มอัพโหลดผลงานได้ตั้งแต่วันนี้ถึง 20 ตุลาคม 2565 ชิงเงินรางวัลพร้อมโล่เกียรติยศและประกาศนียบัตรมูลค่ารวมกว่า 500,000 บาท สามารถรายละเอียดเพิ่มเติมได้ที่ facebook : young kinds be smart